Diari Oficial de la Generalitat Valenciana


Sumari del DOGV 4000, del 16-05-2001 (2001/4074)

Informació pública de la proposta de programa d'actuació integrada de la unitat d'execució número 19.
-----------------------------------------------------------------------------------------------------

### Dades del document

Número de DOGV
:   4000

Data del DOGV
:   16-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4074


Organisme emissor
:   Ajuntament de Xàtiva

Tipus de document
:   Anunci

Informació pública de la proposta de programa d'actuació integrada de la unitat d'execució número 19. [2001/A4074]
  
En virtut de la Resolució de l'Alcaldia número 244 de data 15 de març de 2001, se sotmet a informació pública la proposta de programa d'actuació integrada de la unitat d'execució número 19, per gestió indirecta, promoguda pel senyor José Navarro Rico en representació d'Aladeguan, SL, instrumentada per la documentació següent: alternativa tècnica del programa per al desenvolupament de l'actuació integrada; que inclou projecte d'urbanització de la unitat d'execució, pla de reforma interior, per a la delimitació de la unitat d'execució i ajustament d'alineacions previstes en l'ordenació detallada, inclosa en el sòl urbà residencial, a Anahuir, terme municipal de Xàtiva, amb una superfície total de 6.316,50 metres quadrats.
  
Se sotmet a exposició pública el pla de reforma interior, durant un mes, amb l'exhibició de la seua documentació completa, que podrà consultar-se en aquest Ajuntament, Departament d'Urbanisme; simultàniament es tramitarà la proposta de programa d'actuació integrada, sotmetent-la a informació pública, i el projecte d'urbanització, mitjançant la publicació d'un anunci en un diari d'informació general editat a la Comunitat Valenciana i alhora en el Diari Oficial de la Generalitat Valenciana, durant el qual es podran formular al·legacions, així com consultar en aquest Ajuntament les actuacions que es deriven de l'esmentada documentació, i presentar, per a incorporar-les a aquestes, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
El període d'exposició al públic d'una primera iniciativa de programa s'efectuarà per un període de 20 dies; si alguna persona haguera iniciat una segona exposició d'una altra en competència amb aquella, pertocarà la pròrroga de terminis regulada en l'article 46.4, per 20 dies addicionals, comptadors des de la publicació de l'edicte en el Diari Oficial de la Generalitat Valenciana.
  
Les proposicions juridicoeconòmiques es presentaran durant els cinc dies hàbils següents al venciment de l'últim dels terminis d'exposició pública, amb la finalitat que haja transcorregut el període d'al·legacions de la totalitat de la documentació urbanística exposada al públic, programa d'actuació i del pla de reforma interior, aportant la documentació establida en els apartats c) i d) de l'article 32 de la LRAU.
  
L'acte d'obertura de pliques s'efectuarà a l'Ajuntament, en la següent data hàbil a la conclusió del termini per a presentar-les.
  
Atés el que disposa l'article 46.3-4 i 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, l'exposició al públic dels plans de reforma interior s'efectua amb l'exhibició de la documentació completa durant un mes, i no els són aplicables les regles relatives a la competència entre proposicions juridicoeconòmiques, si bé, en tramitar-se aquest pla de reforma interior junt amb els programes, seran aplicables les esmentades regles, si bé només respecte de l'adjudicació d'aquests últims.